2023 3 16
LT
Europos Sąjungos oficialusis leidinys
C 100/93
5.3.
EESRK pabrėžia, kad svarbu finansuoti eksperimentų ir bandymų infrastruktūrą, siekiant padėti startuoliams atnaujinti savo technologijas ir sumažinti atotrūkį tarp laboratorijų ir komercinio pritaikymo.
Šiuo atžvilgiu Komitetas palankiai vertina tai, kad į BBIR reglamento peržiūros projektą valstybės pagalbos srityje įtraukta nauja sąvoka „bandymų ir eksperimentų priemonės“.
Visų pirma sąvoka „bandymų ir eksperimentų priemonės“ turėtų būti atskirta nuo tų, kuriomis paprastai vadinama „technologijų infrastruktūra“.
Šiuo atžvilgiu skiriamasis požymis gali būti vyraujantis ekonominis naudojimas.
Be to, būtina suvienodinti pranešimo ribas iki 21 mln.
EUR tiek bandymų ir eksperimentų priemonių, tiek technologijų infrastruktūros atveju, o įmonėms, kurios padengia ne mažiau kaip 5 % bandymų ir eksperimentų priemonių investicinių išlaidų, turėtų būti numatyta palanki sistema.
5.4.
EESRK taip pat palankiai vertina iniciatyvą viešųjų pirkimų srityje.
Atsižvelgdamas į tai, Komitetas siūlo apsvarstyti galimybę įdiegti mechanizmą, kuriuo būtų garantuojamas bent vieno startuolio dalyvavimas novatoriškuose viešuosiuose pirkimuose.
5.5.
EESRK pabrėžia, kad, siekiant skatinti nuolatinę mokslinių tyrimų plėtrą, svarbu nustatyti aiškią intelektinės nuosavybės teisių tvarką, kuri būtų taikoma startuolių išradimams.
Kai prekybos partneriai dar ankstyvame etape gauna išimtines teises į mokslinių tyrimų rezultatus (išimtinių teisių reikia norint remti ir bendradarbiauti su mokslinėmis laboratorijomis), atsiranda rizika, kad mokslinės laboratorijos šių rezultatų nebetobulins, nes nebeliks ekonominio intereso.
6.
Pavyzdinė iniciatyva dėl Europos inovacijų ekosistemose vykdomų inovacijų spartinimo ir stiprinimo visoje ES bei atotrūkio inovacijų srityje mažinimo 6.1.
EESRK ragina Komisiją skatinti tarpregionines investicijas.
Ypač palankiai vertina tai, kad pirmenybė teikiama kai kuriems tarpregioninio lygmens inovacijų projektams, susijusiems su pagrindiniais ES prioritetais (pvz., tvarumu), kuriuose kartu dalyvauja mažiau novatoriški ir novatoriškesni regionai.
6.2.
EESRK pabrėžia, kad inovacijos grindžiamos visa mokslinių tyrimų ir plėtros grandine, pradedant smalsumo paskatintais moksliniais tyrimais ir baigiant taikomaisiais moksliniais tyrimais ir plėtra, taip pat švietimu ir mokymu, ir priklauso nuo politinės, kultūrinės ir socialinės bei ekonominės sistemų pajėgumų ir išteklių, reikalingų inovacijoms įdiegti.
Todėl EESRK pabrėžia, kad norint taikyti struktūrines inovacijas ir plėtoti naujas idėjas, viešoji parama taip pat turėtų būti skiriama aukštajam mokslui, įskaitant profesinį rengimą (nes tai yra labai svarbu siekiant paspartinti inovacijas), ir inovacijų laboratorijoms, o ne tik projektams, kurie jau pasiekė rinkos etapą.
Šiuo atžvilgiu Komisija gali naudoti kelis bandomuosius universitetus.
6.3.
EESRK taip pat palankiai vertina Komisijos paramą valstybių narių vystomiems tarpvalstybiniams bendriems Europos interesams svarbiems projektams ir pabrėžia, kad svarbu remti ir mokslinių tyrimų etapą, nes inovacijos procesas vyksta vietos lygmeniu ir jis nuo pat pradžių turėtų būti remiamas „iš apačios į viršų“, kaip teigiama forumo dėl Europos ateities galutinėje ataskaitoje (12 ir 35 pasiūlymai).
Todėl turėtų būti skiriamas finansavimas tiek mokslinių tyrimų veiklai, tiek mokslo darbuotojų profesiniam tobulėjimui.
Viešosiomis lėšomis remiamų mokslinių tyrimų rezultatus galėtų toliau tobulinti novatoriai, galbūt per platformą „Innospace“.
6.4.
EESRK palankiai vertina paskelbtą rekomendacinį dokumentą, kuriuo siekiama padėti atitinkamoms valdžios institucijoms pasirinkti tinkamiausią Europos strateginę darbotvarkę.
Jis taip pat pabrėžia, kad svarbu kurti strategines programas ne kaip „uždaras sritis“, bet atsižvelgti į jų papildomumą ir, jei įmanoma, taikyti jas horizontaliai.
7.
Pavyzdinė iniciatyva dėl giliųjų technologijų specialistų ugdymo, pritraukimo ir išlaikymo 7.1.
EESRK palankiai vertina šią iniciatyvą, skirtą didinti galimybes ir suburti darbdavius bei talentus visoje Europoje.
7.2.
EESRK ypač palankiai vertina idėją įvertinti galimybę Europos Sąjungoje taikyti palankesnę apmokestinimo tvarką akcijų pasirinkimo sandoriams.
7.3.
EESRK ragina Komisiją atsižvelgti į iš vienos valstybės į kitą judančių talentingų asmenų mokestinę padėtį, kad nebūtų trukdoma laisvam talentų judėjimui.
7.4.
Komitetas ragina Komisiją koordinuoti nacionalines talentų ugdymo iniciatyvas.